# Advanced Art

### Wikipedia

Advanced Art oli tamperelainen konepopyhtye. Sen perustivat Jana, Pete ja Vince vuonna 1985, ja yhtye toimi aina vuoteen 1995 asti. Advanced Art soitti alkuaikoinaan varsin suorasukaista syntikkapoppia, mutta vähitellen tulivat mukaan EBM / industrial -henkiset elementit. Yhtyeen musiikista vastasivat pääasiassa Jana (tekstit) ja Vince (musiikki).

Alkuvaiheessa Advanced Art teki demoja ja esiintyi myös nimillä Abstract ja Authorized Version. Yhtyeen ensimmäiset vinyylisinglet julkaisi Darklands Records. Poko Rekords kiinnitti Advanced Artin vuonna 1991. Samana vuonna julkaistiin myös yhtyeen ensimmäinen Poko-maksisingle "Scar". MTV Europe näytti Advanced Art -videot "From nothing to nothing" ja "Wake up". Yhtye julkaisi Pokolla vielä yhden cd-maksin ("Time") sekä kaksi pitkäsoittoa, "Product" ja "Force". Saksalainen VUZ Records uudelleenjulkaisi Advanced Artin alkuaikojen tuotantoa 1996 yhtyeen jo lopetettua.

Paria Ruotsinvisiittiä lukuun ottamatta Advanced Art ei harrastanut kiertueita vaan pikemminkin yksittäisiä, valikoituja esiintymisiä poikkeuksellisillakin areenoilla, kuten Helsingin Kaapelitehtaalla laittomissa varastobileissä tai siipirataslaivalla Tampereen Näsijärvellä. Visuaalisuus ja taustavideot olivat olennainen osa Advanced Art -keikkoja. Coverbiisejä vältellyt yhtye lopetti liveuransa huumorintajulleen sopivasti Alivaltiosihteeri-coverbiisiin "Te olette huono yleisö".

Vuonna 1998 Jana ja Vince palasivat studioon ja levyttivät kaksi biisiä Vincen uuden levy-yhtiön, Control Recordsin debyyttikokoelmalle.

## [muokkaa] Kokoonpano

Jana - laulu, tekstit

Vince - koneet, musiikki

sekä

Pete - koneet, liveperkussiot

Auten (alias Otto A) - koneet, livemiksaus

Reeta - koneet, laulu

Factor - koneet, liveperkussiot

P.W. - liveperkussiot

Peten myöhempiä projekteja olivat Shade Factory ja Active Media Disease. Factor (Jarkko Tuohimaa) jatkoi musiikkiuraansa oman Neuroactive-yhtyeensä primus motorina.

## [muokkaa] Diskografia

1987 demo Abstract

1987 demo Act now Abstr later

1988 demo Advanced Art

1988 7" Black roses / No answers no solutions (Darklands)

1989 7" From nothing to nothing / Steel (Darklands)

1990 demo Clandestine

1991 demo Clandestine (mis)take two

1991 12" Scar (Poko)

1992 cd-maksi Time (Poko)

1993 cd Product (Poko)

1994 cd Force (Poko)

1996 cd Into the Darklands - Early years 1987-89 (VUZ / Saksa)

sekä vierailuja erilaisilla kokoelmilla kuten esimerkiksi

cd Crash - A tribute to J.G.Ballard : "Some time" (Elfish / Kreikka)

cd Elektrauma : "I am the labyrinth (a/Maze mix)" (Side-Line / Belgia)

cd Taste this 3 : "Pretender" (Discordia / Saksa)

cd Toinen käsittely - Kunnianosoitus Alivaltiosihteerille: "Mainio seuramies" (Hiljaiset Levyt)

cd We control you: "Blind" ja "Free world" (Control)

Haettu osoitteesta http://fi.wikipedia.org../../../a/d/v/Advanced_Art_b1ad.html

Luokat: Elektronisen musiikin yhtyeet | Suomalaiset yhtyeet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English